CELEX: 32021D0117
Language: hr
Date: 2021-02-01 00:00:00
Title: Provedbena odluka Komisije (EU) 2021/117 оd 1. veljače 2021. o izmjeni Provedbene odluke (EU) 2019/919 u pogledu usklađenih normi za mala plovila povezanih s ventilacijom prostora za smještaj benzinskih motora i/ili benzinskih spremnika i električnih ventilatora

2.2.2021   
               
               
                  HR
               
               
                  Službeni list Europske unije
               
               
                  L 36/39
               
            
         PROVEDBENA ODLUKA KOMISIJE (EU) 2021/117
         оd 1. veljače 2021.
         o izmjeni Provedbene odluke (EU) 2019/919 u pogledu usklađenih normi za mala plovila povezanih s ventilacijom prostora za smještaj benzinskih motora i/ili benzinskih spremnika i električnih ventilatora
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 14. Direktive 2013/53/EU Europskog parlamenta i Vijeća (2) smatra se da su proizvodi koji su u skladu s usklađenim normama ili njihovim dijelovima na koje su upućivanja objavljena u Službenom listu Europske unije također u skladu sa zahtjevima obuhvaćenima tim normama ili njihovim dijelovima, utvrđenima u članku 4. stavku 1. i Prilogu I. Direktivi 2013/53/EU.
                  
               
                     (2)
                  
                  
                     Provedbenom odlukom Komisije C(2015) 8736 (3) Komisija je Europskom odboru za normizaciju (CEN) i Europskom odboru za elektrotehničku normizaciju (Cenelec) uputila zahtjev za izradu i reviziju usklađenih normi za potrebe Direktive 2013/53/EU o strožim bitnim zahtjevima iz članka 4. stavka 1. Direktive 2013/53/EU i Priloga I. toj direktivi u usporedbi s Direktivom 94/25/EZ Europskog parlamenta i Vijeća (4) koja je stavljena izvan snage.
                  
               
                     (3)
                  
                  
                     U Provedbenoj odluci C(2015) 8736 zatraženo je od CEN-a i Ceneleca i da revidiraju norme na koje su upućivanja objavljena u Komunikaciji Komisije 2015/C 087/01 (5).
                  
               
                     (4)
                  
                  
                     CEN je na temelju zahtjeva iz Provedbene odluke C(2015) 8736 izmijenio usklađenu normu EN ISO 11105:2017, na koju je upućivanje objavljeno u Komunikaciji Komisije 2018/C 209/05 (6). Slijedom toga donesena je usklađena norma EN ISO 11105:2020 Mala plovila – Ventilacija prostora za smještaj benzinskih motora i/ili benzinskih spremnika.
                  
               
                     (5)
                  
                  
                     Komisija je zajedno s CEN-om ocijenila je li usklađena norma EN ISO 11105:2020 koju je izradio CEN u skladu sa zahtjevom iz Provedbene odluke C(2015) 8736.
                  
               
                     (6)
                  
                  
                     Normom EN ISO 11105:2020 utvrđuju se zahtjevi u pogledu ugradnje ventilacije u prostore za smještaj benzinskih motora i benzinskih spremnika u rekreacijskim plovilima s benzinskim motorima za pogon, proizvodnju električne energije ili mehaničke snage, kako bi se spriječilo nakupljanje eksplozivnih plinova u tim prostorima.
                  
               
                     (7)
                  
                  
                     Norma EN ISO 11105:2020 ispunjava bitne zahtjeve koje nastoji obuhvatiti i koji su utvrđeni u članku 4. stavku 1. Direktive 2013/53/EU, kao i u točkama 5.1.2 i 5.2.2 dijela A Priloga I. toj direktivi. Stoga je primjereno upućivanje na tu normu objaviti u Službenom listu Europske unije.
                  
               
                     (8)
                  
                  
                     Norma EN ISO 11105:2020 zamjenjuje normu EN ISO 11105:2017. Stoga je potrebno povući upućivanje na usklađenu normu EN ISO 11105:2017 iz serije C Službenog lista Europske unije.
                     
                  
               
                     (9)
                  
                  
                     Kako bi se proizvođačima osiguralo dovoljno vremena da se pripreme za primjenu norme EN ISO 11105:2020, potrebno je odgoditi povlačenje upućivanja na normu EN ISO 11105:2017.
                  
               
                     (10)
                  
                  
                     Norma EN ISO 11105:2020 također zamjenjuje normu EN ISO 9097:2017 Mala plovila – Električni ventilatori, na koju je upućivanje objavljeno u Komunikaciji Komisije 2018/C 209/05. Norma EN ISO 9097:2017 odnosi se na opće zahtjeve za električne ventilatore pri njihovoj ugradnji u rekreacijska plovila. Stoga je potrebno povući upućivanje na usklađenu normu EN ISO 9097:2017 iz serije C Službenog lista Europske unije.
                     
                  
               
                     (11)
                  
                  
                     U Prilogu I. Provedbenoj odluci Komisije (EU) 2019/919 (7) navedena su upućivanja na usklađene norme kojima se stvara pretpostavka sukladnosti s Direktivom 2013/53/EU. Upućivanje na usklađenu normu EN ISO 11105:2020 trebalo bi uvrstiti u Prilog I. toj provedbenoj odluci.
                  
               
                     (12)
                  
                  
                     U Prilogu II. Provedbenoj odluci (EU) 2019/919 navedena su upućivanja na usklađene norme sastavljene radi potpore Direktivi 2013/53/EU koja se povlače iz Službenog lista Europske unije. Upućivanje na usklađene norme EN ISO 11105:2017 i EN ISO 9097:2017 trebalo bi uvrstiti u Prilog II. toj provedbenoj odluci.
                  
               
                     (13)
                  
                  
                     Provedbenu odluku (EU) 2019/919 trebalo bi stoga na odgovarajući način izmijeniti.
                  
               
                     (14)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2019/919 mijenja se kako slijedi:
            
                        (1)
                     
                     
                        Prilog I. mijenja se u skladu s Prilogom I. ovoj Odluci;
                     
                  
                        (2)
                     
                     
                        Prilog II. mijenja se u skladu s Prilogom II. ovoj Odluci.
                     
                  
         
            Članak 2.
            Ova Odluka stupa na snagu na dan objave u Službenom listu Europske unije.
            
            Točka 2. Priloga II. primjenjuje se od 1. kolovoza 2022.
         
         
            Sastavljeno u Bruxellesu 1. veljače 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive Vijeća 94/25/EZ (SL L 354, 28.12.2013., str. 90.).
         
            (3)  Provedbena odluka Komisije C(2015) 8736 od 15. prosinca 2015. o zahtjevu za normizaciju poslanom Europskom odboru za normizaciju i Europskom odboru za elektrotehničku normizaciju u pogledu rekreacijskih plovila i osobnih plovila na vodomlazni pogon radi potpore Direktivi 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive 94/25/EZ.
         
            (4)  Direktiva 94/25/EZ Europskog parlamenta i Vijeća od 16. lipnja 1994. o usklađivanju zakona i drugih propisa država članica u vezi s rekreacijskim plovilima (SL L 164, 30.6.1994., str. 15.).
         
            (5)  Komunikacija Komisije u okviru provedbe Direktive 94/25/EZ Europskog parlamenta i Vijeća od 16. lipnja 1994. o usklađivanju zakona, propisa i administrativnih odredbi država članica u vezi s rekreacijskim plovilima (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 87, 13.3.2015., str. 1.).
         
            (6)  Komunikacija Komisije u okviru provedbe Direktive 2013/53/EU Europskog parlamenta i Vijeća o rekreacijskim plovilima i osobnim plovilima na vodomlazni pogon i o stavljanju izvan snage Direktive Vijeća 94/25/EZ (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 209, 15.6.2018., str. 137.).
         
            (7)  Provedbena odluka Komisije (EU) 2019/919 оd 4. lipnja 2019. o usklađenim normama za rekreacijska plovila i osobna plovila na vodomlazni pogon izrađenima za potrebe Direktive 2013/53/EU Europskog parlamenta i Vijeća (SL L 146, 5.6.2019., str. 106.).
      
      
         
            PRILOG I.
            U Prilogu I. Provedbenoj odluci (EU) 2019/919 dodaje se sljedeći unos 34.:
            
               
                           Br.
                        
                        
                           Upućivanje na normu
                        
                     
                           „34.
                        
                        
                           EN ISO 11105:2020
                        
                     
                            
                        
                        
                           Mala plovila – Ventilacija prostora za smještaj benzinskih motora i/ili benzinskih spremnika”.
                        
                     
         
      
      
         
            PRILOG II.
            Prilog II. Provedbenoj odluci (EU) 2019/919 mijenja se kako slijedi:
            
                        (1)
                     
                     
                        dodaje se sljedeći unos 31.:
                        
                                    Br.
                                 
                                 
                                    Upućivanje na normu
                                 
                              
                                    „31.
                                 
                                 
                                    EN ISO 9097:2017
                                    Mala plovila – Električni ventilatori”;
                                 
                              
                  
                        (2)
                     
                     
                        dodaje se sljedeći unos 32.:
                        
                                    Br.
                                 
                                 
                                    Upućivanje na normu
                                 
                              
                                    „32.
                                 
                                 
                                    EN ISO 11105:2017
                                    Mala plovila – Ventilacija prostora za smještaj benzinskih motora i/ili benzinskih spremnika”.